**Tiszaigar Községi** **Önkormányzat Képviselő-testületének
7/2020. (X. 30.) önkormányzati rendelete**

**a szociális célú** **tüzelőanyag-juttatásról**

Tiszaigar Községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. E rendelet
2. a szociális célú tüzelőanyag-juttatás
	1. jogosultsági feltételeit,
	2. igénylési módját és
	3. megállapítási rendjét

határozza meg,

1. személyi hatálya a Tiszaigar Községi Önkormányzat (a továbbiakban: Önkormányzat) közigazgatási területén
	1. bejelentett lakó- vagy tartózkodási hellyel rendelkező és
	2. életvitelszerűen tartózkodó

természetes személyekre terjed ki,

1. alkalmazása során a nem szabályozott kérdésekben
	1. a szociális igazgatásról és szociális ellátásokról szóló törvény, valamint
	2. az általános közigazgatási rendtartásról szóló törvény

rendelkezései irányadóak.

1. (1) Szociális célú tüzelőanyag-juttatásban elsősorban
2. a szociális igazgatásról és szociális ellátásokról szóló törvény szerinti
	1. aktív korúak ellátására,
	2. időskorúak járadékára vagy
	3. települési támogatásra

jogosult, avagy

1. a gyermekek védelméről és a gyámügyi igazgatásról szóló törvény szerint halmozottan hátrányos helyzetű gyermeket nevelő

személy részesíthető.

(2) Szociális célú tüzelőanyag-juttatás állapítható meg továbbá

1. a 70. életévét betöltött, egyedül élő nyugdíjas,
2. a közgyógyellátásra jogosult,
3. a rokkantsági ellátásban részesülő,
4. a fogyatékossági támogatásban részesülő,
5. a rendszeres gyermekvédelmi kedvezményre jogosult gyermeket nevelő vagy
6. az önhibáján kívül létfenntartást veszélyeztető élethelyzetbe került

személy részére, amennyiben háztartásában az egy főre jutó havi jövedelem a kérelem benyújtását megelőző hónapban az öregségi nyugdíj mindenkori legkisebb összegének 200%-át, egyedül élő esetén 350%-át nem haladta meg.

1. (1) Szociális célú tüzelőanyag-juttatás a bejelentett lakó- vagy tartózkodási helyéül szolgáló – életvitelszerűen lakott – ingatlanát vegyes tüzelésű berendezéssel fűtő kérelmező részére állapítható meg.

(2) Tüzelőanyag-juttatás lakóingatlanonként – az együtt élő személyek vagy háztartások számára tekintet nélkül – egy személynek ítélhető meg.

(3) Amennyiben egyazon ingatlan lakói közül több személy is kérelmet terjeszt elő, támogatásban a legkorábbi
– támogatható – kérelmet benyújtó jogosult részesíthető, a többi igényt el kell utasítani.

1. Szociális célú tüzelőanyag-juttatás háztartásonként
2. legalább 1 q, de
3. legfeljebb 10 q

barnakőszén formájában biztosítható.

1. (1) Szociális célú tüzelőanyag-juttatás megállapítása iránti igény (a továbbiakban: tüzelőanyag-juttatási igény) a Tiszaigari Közös Önkormányzati Hivatal (a továbbiakban: Hivatal) erre a célra rendszeresített formanyomtatványán a Hivatal székhelyén – 2020. november 16. és 2020. december 7. között – terjeszthető elő.

(2) Tüzelőanyag-juttatást az Önkormányzat Képviselő-testülete (a továbbiakban: Képviselő-testület) állapíthat meg, a tüzelőanyag-juttatási igényt a Képviselő-testület – a beérkezésétől számított – 60 napon belül bírálja el.

1. (1) Az Önkormányzat a tüzelőanyag-juttatást
2. ellenszolgáltatás nélkül,
3. térítésmentes házhoz szállítással

biztosítja a jogosultnak.

(2) A tüzelőanyag átvételét a jogosult elismervény aláírásával igazolja.

1. A Hivatal
2. a kérelemben feltüntetett adatok valódiságának, valamint
3. a tüzelőanyag-juttatás felhasználásának

ellenőrzése céljából környezettanulmányt készíthet.

1. Ez a rendelet a kihirdetését követő napon lép hatályba.
2. Hatályát veszti e rendelet 2021. május 31-én.

Tiszaigar, 2020. október 30.

 Szilágyi László Dr. Kovács Péter

 polgármester jegyző

Kihirdetési záradék:

Ezen rendelet 2020. október 30. napján

a helyben szokásos módon kihirdetésre került.

Tiszaigar, 2020. október 30.

 Dr. Kovács Péter

 jegyző